1995-ös klasszikus sakkvilágbajnokság
Az 1995-ös klasszikus sakkvilágbajnokság versenysorozata kvalifikációs versenyből, a világbajnokjelöltek párosmérkőzéses rendszerű egyenes kieséses versenyéből, valamint a világbajnoki döntőből állt, amelyet a Professzionális Sakkszövetség (PCA) szervezett. Fennállása alatt ez volt a PCA szervezésében az egyetlen alkalom, amikor a világbajnok kihívóját versenysorozaton elért eredménye alapján választották ki.